CELEX: 32021D1024
Language: sl
Date: 2021-06-18 00:00:00
Title: Sklep Sveta (EU) 2021/1024 z dne 18. junija 2021 o spremembi Sklepa 2009/908/EU o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta

24.6.2021   
               
               
                  SL
               
               
                  Uradni list Evropske unije
               
               
                  L 224/20
               
            
         SKLEP SVETA (EU) 2021/1024
         z dne 18. junija 2021
         o spremembi Sklepa 2009/908/EU o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta
         SVET EVROPSKE UNIJE JE –
         ob upoštevanju Pogodbe o Evropski uniji,
         ob upoštevanju Pogodbe o delovanju Evropske unije,
         ob upoštevanju Sklepa Evropskega sveta 2009/881/EU z dne 1. decembra 2009 o predsedovanju v Svetu (1) in zlasti člena 4 Sklepa,
         ob upoštevanju naslednjega:
         
                     (1)
                  
                  
                     Svet je s Sklepom 2009/908/EU (2) določil ukrepe za izvajanje Sklepa Evropskega sveta 2009/881/EU. Pripravljalna telesa, ki jim ne predseduje država članica, ki v zadevnem šestmesečnem obdobju predseduje Svetu, so navedena na seznamu v Prilogi III k Sklepu 2009/908/EU, kot določa tretji pododstavek člena 2 Sklepa Evropskega sveta 2009/881/EU.
                  
               
                     (2)
                  
                  
                     V skladu s Prilogo III k Sklepu 2009/908/EU je Delovna skupina za obdelavo pravnih podatkov uvrščena na seznam pripravljalnih teles Sveta, ki jim predseduje generalni sekretariat Sveta.
                  
               
                     (3)
                  
                  
                     Glede na izkušnje Delovne skupine za obdelavo pravnih podatkov in vrsto nalog, ki jih opravlja, bi morala tej delovni skupini predsedovati država članica, ki v zadevnem šestmesečnem obdobju predseduje Svetu.
                  
               
                     (4)
                  
                  
                     Sklep 2009/908/EU bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            V Prilogi III Sklepa 2009/908/EU se besedilo „Delovna skupina za obdelavo pravnih podatkov“ črta.
         
         
            Člen 2
            Ta sklep začne veljati na dan sprejetja.
            Uporablja se od 1. julija 2021.
            Objavi se v Uradnem listu Evropske unije.
            
         
         
            V Luxembourgu, 18. junija 2021
            
               
                  Za Svet
               
               
                  predsednik
               
               J. LEÃO
            
         
         
            (1)  UL L 315, 2.12.2009, str. 50.
         
            (2)  Sklep Sveta 2009/908/EU z dne 1. decembra 2009 o izvedbenih ukrepih za izvajanje Sklepa Evropskega sveta o predsedovanju v Svetu in predsedovanju pripravljalnim telesom Sveta (UL L 322, 9.12.2009, str. 28).